text: نائب صدر جمہوریہ نے کہا کہ حکومت اس ملک کے بیروزگار نوجوانوں کے لئے اسٹینڈ اَپ انڈیا، اسٹارٹ اَپ انڈیا، ڈیجیٹل انڈیا، اِنکیوبیشن ، اینوویشن جیسے متعدد اقدامات کررہی ہے۔ ہمیں حکومت کے ذریعے شروع کئے گئے ان پروگراموں سے استفادہ کرنا چاہئے اور یہ بات ثابت کرنی چاہئے کہ ہم ملازمت کے متلاشی نہیں بلکہ ملازمت دینے والے ہیں۔ انھوں نے مزید کہا کہ دنیا اسمارٹ بن گئی ہے اور ہر شخص ایل پی جی یعنی لبرلائزیشن (نرم کاری)، پرائیویٹائزیشن (نجکاری) اور گلوبلائزیشن (عالم کاری) کے ماحول میں زندگی گزار رہا ہے۔